AIŠKINAMASIS RAŠTAS

Dėl Molėtų rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo

1. **Parengto tarybos sprendimo projekto tikslai ir uždaviniai:**

Lietuvos Respublikos vietos savivaldos įstatymo (toliau – Vietos savivaldos įstatymas) 15 straipsnio 2 dalies 9 ir 10 punktuose įtvirtinta išimtinė savivaldybės tarybos kompetencija – nustatyti mero politinio (asmeninio) pasitikėjimo valstybės tarnautojų pareigybių skaičių. Vietos savivaldos įstatymo 27 straipsnio 2 dalies 21 punkte nustatyta, kad meras teikia savivaldybės tarybai siūlymus dėl mero politinio (asmeninio) pasitikėjimo valstybės tarnautojų pareigybių skaičiaus nustatymo. Vadovaujantis nurodytomis Vietos nsavivaldos įstatymo nuostatomis, sprendimo projektu siekiama nustatyti Molėtų rajono savivaldybės mero politinio (asmeninio) pasitikėjimo valstybės tarnautojų pareigybių skaičių – 6 ( administracijos direktorius 1 pareigybė , vicemeras 1 pareigybė, mero patarėjas 3 pareigybės, tarybos sekretorius 1 pareigybė).

1. **Siūlomos teisinio reguliavimo nuostatos :**Priimtas sprendimas atitiks naujos redakcijos Lietuvos Respublikos vietos savivaldos įstatymo nuostatas. Vietos savivaldos įstatymo 32 straipsnis nustato, kad savivaldybės meras savo įgaliojimų laikui skiria vieną ar kelis vicemerus. Didžiausias galimas savivaldybės vicemerų skaičius nustatomas atsižvelgiant į savivaldybės tarybos narių skaičių. Savivaldybėje, kurios tarybą sudaro, mažiau nei 27 tarybos nariai gali būti steigiama ne daugiau kaip dvi vicemero pareigybės. Vadovaujantis Lietuvos Respublikos valstybės tarnybos įstatymu, gali būti steigiamos šios politinio (asmeninio) pasitikėjimo valstybės tarnautojų pareigybės – savivaldybės administracijos direktoriaus, vicemero, savivaldybės tarybos posėdžių sekretoriaus, mero patarėjo.
2. **Laukiami rezultatai .**Molėtų rajono savivaldybės tarybai nustačius  savivaldybės mero politinio (asmeninio) pasitikėjimo valstybės tarnautojų pareigybių skaičių, bus užtikrintas sklandus Molėtų rajono savivaldybės mero, veiklos organizavimas.
3. **Lėšų poreikis ir jų šaltiniai (prireikus skaičiavimai ir išlaidų sąmatos.**

Molėtų rajono Savivaldybės mero politinio (asmeninio) pasitikėjimo valstybės tarnautojų darbo užmokestį nustato Lietuvos Respublikos valstybės tarnybos įstatymas. Lietuvos Respublikos valstybės tarnybos įstatymo 1 priede yra nustatyti valstybės tarnautojų pareigybių pareiginių algų koeficientai. Vicemero pareiginės algos koeficientas 15,6. Taip pat asmuo turi teisę gauti priedą už stažą valstybės tarnyboje (vienas procentas pareiginės algos už kiekvienus tarnybos Lietuvos valstybei metus. Šio priedo suma negali viršyti 30 procentų pareiginės algos).

Mero patarėjo pareiginės algos koeficientas nuo 6,4 iki 12,0. Taip pat asmuo turi teisę gauti priedą už stažą valstybės tarnyboje (iki 30 proc.).

Savivaldybės tarybos posėdžių sekretoriaus pareiginės algos koeficientas nuo 6,4 iki 12,0; darbo užmokestis neatskaičius mokesčių. Asmuo turi teisę gauti priedą už stažą valstybės tarnyboje (iki 30 proc.).

1. **Kiti sprendimui priimti reikalingi pagrindimai, skaičiavimai ar paaiškinimai:**

Asmeninio politinio pasitikėjimo valstybės tarnautojai bus skiriami mero potrvarkiais.